Metralletas Lecheras

Metralletas Lecheras é unha banda galega de punk rock baseada no Milladoiro.

 Historia 
Metralletas Lecheras nace no ano 2007 cando Rafa Anido e Don Camilo decidiron montar un grupo. Nese momento Anido só estaba tocando en Jiménez del Oso, xa que a súa outra banda, Los Iribarnes, disolvérase pouco antes, polo que dispoñía de tempo para un novo proxecto.

A banda realizou o seu primeiro concerto o 2 de maio de 2009 en Santiago de Compostela, tocando con Jiménez del Oso e Lee van Cleef. Ao pouco tempo comezaron a gravar a súa maqueta Metralletas Lecheras con Roberto Mallo, técnico de Triángulo de Amor Bizarro e en outono ingresaría no grupo  Zé Pequeno (The Phantom Keys) como baixista.

Metralletas Lecheras realizou en 2010 dúas sesións de gravación nos estudios Abrigueiro  de Friol e tras actual en Madrid foron fichados polo selo Bowery Recods que publicou o seu primeiro álbum, Melodías Para Romanos, en marzo de 2011. Os temas do traballo saíron desas sesións en Friol, agás "Tita Cervera", que foi gravado en 2009 en Vila Melocotón, Milladoiro.

En novembro de 2010, antes do lanzamento do disco, entrou na banda Rubén Domínguez (Telephones Rouges, Cudevaso) para encargarse dos teclados. Nese ano as súas cancións "Peregrina" e "Atapuerca" son incluídas nos álbums recompilatorios Come on Pelegrín e Galician Bizarre respectivamente.

En 2012 participaron no disco homenaxe aos Resentidos A Tribo Toda Baila: 30 Anos de Música Feliz cos Resentidos, aportando o tema "Minusválida". En novembro dese ano Metralletas Lecheras publicaron o EP de catro temas Et les Filles de la Réalité, gravado no estudio A Ponte de Tomás Ageitos e no que se inclúe unha versión do temas "Mongoloid" de Devo cantada en galego e bautizada como "Mutenroi".

A finais de 2015 o selo Pantera e Iribarne Producións publicou o EP recompilatorio Metralletas Lecheras con temas dos seus anteriores traballos, ademais de incluír a canción "Jesucristo", sinxelo editado en abril de 2012. A banda presentou este lanzamento no mes de decembro no Liceo Mutante de Pontevedra xunto con Los Televisores. Dende entón Metralletas Lecheras permanece inactiva.

 Discografía 
 Álbum  Ano  Selo  Notas Metralletas Lecheras  2009  autoeditado  maqueta Melodías Para Romanos  2011  Bowery Recods  álbum Et les Filles de la Réalité  2012  autoeditado  EP Metralletas Lecheras  2015  Pantera e Iribarne Producións  EP

 Notas 

 Véxase tamén 
 Ligazóns externas 
 Bandcamp

Categoría:Grupos musicais de Galicia
Categoría:Grupos musicais de punk rock
Categoría:Grupos musicais de garage rock
Categoría:Grupos musicais de surf rock
Categoría:Grupos musicais de rock psicodélico
Categoría:Grupos musicais formados en 2007